Cukrovar

Cukrovar je potravinársky závod, ktorý sa zaoberá výrobou cukru. Cukrovar vyrába cukor spracovaním cukrovej trstiny alebo cukrovej repy. Na Slovensku, ako aj v ďalších štátoch Európy sa cukor vyrába z cukrovej repy. Výroba cukru Cukrová repa sa po privezení a vykládke splavuje prúdom vody a čistí sa, najprv od hrubých nečistôt (kamene, burina a pod.) a následne sa čistí od hliny v „repnej práčke“. Očistená cukrová repa sa reže na rezky, z ktorých sa lúhovaním v teplej vode (asi 68 °C) získava šťava putujúca na ďalšie spracovanie. Rezky sa ďalej v procese nespracovávajú. Získaná šťava ďalej prechádza trojstupňovým procesom čírenia, za prítomnosti „vápenného mlieka“, a „saturačného plynu“ (získaných z vápenky, ktorá je súčasťou cukrovaru) a následnou filtráciou vzniká tzv. „ľahká šťava“. Ľahká šťava sa ďalej zahusťuje odparovaním na tzv. „ťažkú šťavu“, z ktorej sa získava cukor varením - kryštalizáciou. Zmes kryštálov a sirupu sa oddeľuje horúcou vodou v odstredivkách. Mokrý cukor sa suší a odstredený sirup sa vracia naspäť na kryštalizáciu. Cukor sa následne uskladňuje, balí a pripravuje na expedíciu. Cukrovary na Slovensku Na Slovensku v minulosti existovalo niekoľko desiatok cukrovarov, z ktorých do dnešnej doby zostal funkčný iba jeden - cukrovar v Seredi. Zoznam cukrovarov na Slovensku Literatúra Katarína Vadkertyová: Dejiny cukrovarníckeho priemyslu a pestovania cukrovej repy na Slovensku, SAV, 1972 Iné projekty Commons ponúka multimediálne súbory na tému Cukrovar Externé odkazy Cukrovar - Sereď Archivované 2011-08-10 na Wayback Machine Cukrovar - Trenčianska Teplá Šuriansky cukrovar v roku 1970